**MESTSKÁ ČASŤ**

**BRATISLAVA-PODUNAJSKÉ BISKUPICE**

Trojičné námestie 11, 825 61 Bratislava

Materiál určený na rokovanie:

Miestnej rady dňa:

Miestneho zastupiteľstva dňa: 24.10.2023

**Návrh**

SCHVÁLENIA ÚPLNÉHO ZNENIA ZAKLADATEĽSKEJ LISTINY

bppb, s.r.o.

**Predkladá:** **Materiál obsahuje:**

Ing. Roman Lamoš - vyjadrenie miestnej rady a komisií

starosta - návrh uznesenia

- dôvodová správa

- vyjadrenie dozornej rady bppb, s.r.o.

**Spracoval:**

Bc. Zdenko Ryšavý

konateľ

**Vyjadrenie spoločnej komisie** (17.10.2023)

Spoločná komisia **berie na vedomie** a **odporúča** miestnemu zastupiteľstvu **schváliť** Úplné znenie zakladateľskej listiny spoločnosti Bytový podnik Podunajské Biskupice, s.r.o.,

**Vyjadrenie dozornej rady bppb, s.r.o.**

Dozorná rada na svojom zasadnutí dňa 09.10.2023 **zobrala na vedomie** znenie zakladateľskej listiny spoločnosti Bytový podnik Podunajské Biskupice, s.r.o.

**Návrh uznesenia**

**Uznesenie č.: .........................**

Miestne zastupiteľstvo Mestskej časti Bratislava-Podunajské Biskupice po prerokovaní:

**A/ schvaľuje**

**Úplné znenie zakladateľskej listiny spoločnosti** Bytový podnik Podunajské Biskupice, s.r.o., so sídlom Priekopnícka 19, 821 06 Bratislava, IČO : 35 8153 53, a to v znení, ktoré je prílohou tohto materiálu

**B/ odporúča**

starostovi MČ Bratislava – Podunajské Biskupice, ako štatutárnemu zástupcovi jediného spoločníka Bytový podnik Podunajské Biskupice, s.r.o. rozhodnutím jediného spoločníka vykonávajúceho v zmysle §132 Obchodný zákonník pôsobnosť valného zhromaždenia spoločnosti, prijať dňa 25.10.2023 o 09.15 hod. v sídle MiÚ Mestskej časti Bratislava – Podunajské Biskupice, Trojičné námestie 11, 825 61 Bratislava, kancelária starostu, nasledovné rozhodnutie:

Jediný spoločník spoločnosti vykonávajúci pôsobnosť valného zhromaždenia schvaľuje:

**Úplné znenie zakladateľskej listiny spoločnosti** Bytový podnik Podunajské Biskupice, s.r.o., so sídlom Priekopnícka 19, 821 06 Bratislava, IČO : 35 8153 53, a to v znení, ktoré je prílohou tohto materiálu

**Dôvodová správa**

**Podľa §141 ods. 3 Obchodného zákonníka**: **„Ak sa prijme rozhodnutie, ktorého dôsledkom je zmena obsahu spoločenskej zmluvy, považuje sa toto rozhodnutie za rozhodnutie o zmene spoločenskej zmluvy, ak bolo prijaté spôsobom, ktorý sa podľa zákona a spoločenskej zmluvy vyžaduje na prijatie rozhodnutia o zmene spoločenskej zmluvy. Konatelia sú povinní po každej zmene spoločenskej zmluvy vyhotoviť bez zbytočného odkladu úplné znenie spoločenskej zmluvy, za ktorého úplnosť a správnosť zodpovedajú.“**

Jediným spoločníkom spoločnosti Bytový podnik Podunajské Biskupice, s.r.o. je Mestská časť Bratislava - Podunajské Biskupice, IČO: 00 641 383, Trojičné námestie 11, Bratislava - mestská časť Podunajské Biskupice 825 61, ktorý v zmysle §132 ods. 1 Obchodného zákonníka vykonáva pôsobnosť valného zhromaždenia, na základe čoho jediný spoločník rozhodol, že je potrebné vyhotoviť úplné nové znenie zakladateľskej listiny spoločnosti, nakoľko konatelia spoločnosti nekonali v zmysle ust. §141 ods. 3 Obchodného zákonníka a od vzniku spoločnosti po prijatí zmien zakladateľskej listiny nevyhotovili úplne nové znenie zakladateľskej listiny. Jediný spoločník zároveň požiada konateľa spoločnosti, aby po schválení úplného znenia zakladateľskej listiny, túto doručil do Zbierky listín príslušného Obchodného registra.